
చేనేత కార్మికుల సమస్యలు, వారి ఆత్మహత్యలు చాలాకాలంగా గమనిస్తూనే ఉన్నాం. మరమగ్గాలు, మిగతా యంత్రాల మీద తయారయిన భారీ పరిశ్రమల బట్టల వ్యాప్తితో చేనేత వస్త్రాల అమ్మకాలు గణనీయంగా తగ్గిపోయి, ఆయా కుటీర పరిశ్రమలు, కార్మికులు నిరాధారులయినారు. ప్రసిద్ధి చెందిన చాలా చేనేత గ్రామాల్లో ఒక లయబద్ధంగా వినిపించే ‘మగ్గం చప్పుడు’ ఏమాత్రం వినిపించటం లేదు. చేనేత వస్త్ర దుకాణాలు కూడా గణనీయంగా తగ్గిపోతున్నాయి. ఇటువంటి విపత్కర పరిస్థితులలో చేనేత వస్త్రాల ప్రాముఖ్యాన్ని, ప్రాచుర్యాన్ని, ప్రాబల్యాన్ని పెంచటానికి  ప్రభుత్వం తక్షణ చర్యలు తీసుకోవాలి. మన తెలుగు రాష్ట్రాల్లో వ్యవసాయం తరువాత రెండవ స్థానం చేనేత పరిశ్రమదే. ఎన్నో లక్షల కుటుంబాలు చేనేతపై ఆధారపడి బ్రతుకుతున్నారు. వట్టినే బట్ట నేయటమే కాక అందులో ఎంతో గొప్ప ‘నైపుణ్యాన్ని’, ‘సొగసు’ని చేర్చి ఆశ్చర్యాన్ని గొలిపే బట్టలు కూడా తయారు చేస్తున్నారు. ఈ పరిశ్రమ అడుగంటడం వలన వాళ్ళ జీవనోపాధి నశించటమే కాక, ఈ ‘ప్రత్యేక నైపుణ్యాలన్నీ’ కాలగతిలో కలిసిపోతాయి. కళ్ళు మిరుమిట్లు గొలిపే, వళ్ళు పులకరించే మన చీరాల, మంగళగిరి, ఉప్పాడ, మచిలీపట్నం (కలంకారి), పోచంపల్లి, ధర్మవరం, నారాయణపేట, వెంకటగిరి, గద్వాల్, మాధవరం వగైరా.... వగైరా.... చేనేత నూలు చీరలు, పట్టు చీరలు ఇంకా మిగతా వస్త్రశ్రేణి అంతా మరుగున పడిపోతుంది. కనుక ఇరు రాష్ట్ర ప్రభుత్వాలు తక్షణం ఉత్తర్వులు జారీ చెయ్యాలి. ముఖ్యమంత్రి, మంత్రులు, శాసనసభ్యులు, ప్రభుత్వాధికారులు, ఉద్యోగులు, ప్రభుత్వేతర సంస్థలలోని వారు, పాఠశాలలు, కళాశాలల ఉపాధ్యాయులు, విద్యార్థులు.... అందరూ వారంలో ఒకరోజు తప్పనిసరిగా (ఒకరోజు కంటే ఎక్కువరోజులు కూడా) చేనేత వస్త్రాలే ధరించాలి అని. ఈమధ్య కాలాల్లో ‘ఫ్యాషన్ డిజైనింగ్’ సంస్థలు పెరిగిపోతున్నాయి. వాటికి అనుబంధంగా ఆయా దగ్గరలోని చేనేత గ్రామాలను జతచేయాలి. సంచార దుకాణాలను ఏర్పాటు చేసి, చిన్న చిన్న ఊళ్ళలోకి కూడా ఈ బట్టలను తీసుకెళ్ళాలి. ప్రభుత్వ / ప్రభుత్యేతర సంస్థల ఉద్యోగులందరికీ సంవత్సరానికొకసారి వాయిదాల పద్ధతిపై, నెలవారీ జీతంలో మినహాయించుకొనే పద్ధతిపై బట్టలను అమ్మాలి. ఇందుకు సరైన ప్రణాళిక, ఆర్థిక వనరులు ప్రభుత్వాలు వెంటనే ఏర్పాటు చేయాలి. దళారీ వ్యవస్థని దరిచేరనీయకుండా, ఈ అభివృద్ధి మొత్తంలో ప్రతి పైసా చిట్టచివరి నేత కార్మికుడికి చేరేలా ప్రణాళికను రూపొందించాలి. చేనేత కార్మికుల, కుటుంబాల పరిస్థితులను బాగుపరచాలి.– బాపట్ల రామ పుల్లారావు, విజయవాడ.

chenetha kaarmikula samasyalu, vaari aatmahatyalu chalakalanga gamanistune unnam. maramaggaalu, migata yantraala meeda tayaarayina bhari parisramala battala vyaaptitoe chenetha vastraala ammakaalu gananeeyamgaa taggipoyi, aayaa kutira parisramalu, kaarmikulu niraadhaarulayinaaru. prasiddhi chendina chala chenetha graamaallo oka layabaddhamgaa vinipinche ‘maggam chappudu’ ematram vinipinchatam ledu. chenetha vastra dukaanaalu kuudaa gananeeyamgaa taggipotunnayi. ituvanti vipatkara paristhitulalo chenetha vastraala praamukhyaanni, praachuryaanni, praabalyaanni penchataaniki  prabhutvam takshana charyalu teesukovali. mana telugu rashtrallo vyavasaayam taruvaata rendava sthaanam chenetha parisramade. enno lakshala kutumbaalu chenetapai aadhaarapadi bratukutunnaru. vattine batta neyatame kaaka andulo entho goppa ‘naipunyaanni’, ‘sogasu’ni cherchi aascharyaanni golipe battalu kuudaa tayaaru chestunnaru. ee parisrama adugantadam valana vaalla jeevanopadhi nasinchatame kaaka, ee ‘pratyeka naipunyaalannii’ kaalagatilo kalisipotayi. kallu mirumitlu golipe, vallu pulakarinche mana chiiraala, mangalagiri, uppada, machilipatnam (kalankari), pochampalli, dharmavaram, narayanapeta, venkatagiri, gadwal, maadhavaram vagaira.... vagaira.... chenetha noolu cheeralu, pattu cheeralu inka migata vastrashreni antaa maruguna padipotundi. kanuka iru rashtra prabhutvaalu takshanam uttarvulu jaarii cheyyali. mukhyamantri, mantrulu, saasanasabhyulu, prabhutvaadhikaarulu, udyogulu, prabhutvetara samsthalalooni vaaru, paatasaalalu, kalaasaalala upaadhyaayulu, vidyaarthulu.... andaruu vaaramlo okaroju tappanisarigaa (okaroju kante ekkuvarojulu kuudaa) chenetha vastrale dharinchali ani. eemadhya kaalaallo ‘fashan desining’ samsthalu perigipotunnaayi. vaatiki anubandhamgaa aayaa daggaraloni chenetha graamaalanu jatacheyali. sanchaara dukaanaalanu erpaatu chesi, chinna chinna oollaloki kuudaa ee battalanu teesukellaali. prabhutva / prabhutyetara samsthala udyogulandariki samvatsaraanikokasaari vaayidaala paddhatipai, nelavari jeetamlo minahaayinchukone paddhatipai battalanu ammali. induku saraina pranaalika, aardhika vanarulu prabhutvaalu ventane erpaatu cheyali. dalaarii vyavasthani daricheraneeyakundaa, ee abhivruddhi mottamlo prati paisa chittachivari netha kaarmikudiki cherela pranaalikanu roopondinchaali. chenetha kaarmikula, kutumbala paristhitulanu baguparachali.– bapatla raama pullarao, vijayavada.